hotchpotch/miracl-hf-unified huggingface dataset:
মিতা নূর
সাবিনা ইয়াসমিন মিতা নূর (মিতা নূর নামে পরিচিত) একজন বাংলাদেশী অভিনেত্রী ছিলেন। ১ জুলাই, ২০১৩ তারিখে তিনি ঢাকায় গুলশানে নিজের বাড়িতে ফাঁসি দিয়ে আত্মহত্যা করেন।
শিশুশিল্পী হিসাবে নূর ভরতনাট্যম শিখতে বুলবুল ললিতকলা একাডেমীতে যোগ দেন। তিনি ১৯৮৯ সালে বাংলাদেশ টেলিভিশনে সাপ্তাহিক নাটক সাগর সেনা স্বধ দিয়ে আত্মপ্রকাশ করেন। তিনি টিভি বিজ্ঞাপন একটি মডেল হিসাবে অংশ নেন। ২০১১ সালে তিনি চাউনগালী একটি ছোট খেলা পরিচালিত।
২৪ বছর ধরে ব্যবসায়ী শাহানুর রহমান মজুমদারের সাথে নূরের বিয়ে হয়েছিল। একসঙ্গে তাদের দুই পুত্র শাহজাদ নূর এবং সদমান নূর তাহমুদ।
কোপা এভা দুয়ার্তে
কোপা এভা দুয়ার্তে ছিল একটি স্পেনীয় ফুটবল প্রতিযোগিতা, যেটি রয়্যাল স্প্যানিশ ফুটবল ফেডারেশন (আরএফইএফ) দ্বারা আয়োজিত হতো। এই প্রতিযোগিতায় লা লিগা এবং কোপা দেল জেনারেলিসিমোর বিজয়ীদের মধ্যে অনুষ্ঠিত হতো। ১৯৪০ সালে এটি "কোপা দে কাম্পেওনেস" নামে শুরু হয়েছিল এবং ১৯৪৫ সাল পর্যন্ত কোন খেলা অনুষ্ঠিত হয়নি। আর্জেন্টিনার রাষ্ট্রদূত সামরিক সরকারের সাথে সুসম্পর্কের কারণে "কোপা দে ওরো আর্জেন্টিনা" নামে একটি ট্রফি প্রস্তাব করেছিলেন। এই দুটি প্রতিযোগিতাই অননুমোদিত ছিল।
* ১৯৫২ এবং ১৯৫৩ সালে, লা লিগা এবং কোপা দেল জেনারেলিসিমো উভয় শিরোপা জয়ের ফলে এই প্রতিযোগিতার শিরোপাটি বার্সেলোনাকে পুরস্কৃত করা হয়েছিল।
পেশাওয়ার জেলা
পেশাওয়ার জেলা (, ) পাকিস্তানের খাইবার পাখতুনখোয়া প্রদেশের একটি জেলা। এটি পাকিস্তানের রাজধানী ইসলামাবাদ থেকে ১৬০ কিলোমিটার পশ্চিমে অবস্থিত। এই জেলার জেলা সদর হল পেশাওয়ার, যা খাইবার পাখতুনখোয়া রাজধানী।
পেশাওয়ার জেলা ভূ-কৌশলগতভাবে গুরুত্বপূর্ণ স্থানে অবস্থিত। এই জেলার একটি সমৃদ্ধ ইতিহাস রয়েছে। এই জেলা ও শহর অনেক সভ্যতার উত্থান ও পতন দেখেছে। এটি একসময় গান্ধার সভ্যতার কেন্দ্র ছিল এবং পরবর্তীকালে পারস্য, গ্রীক, বৌদ্ধ, কুশন, আফগান, মুঘল, শিখ এবং ব্রিটিশ দ্বারা শাসিত হয়েছিল। পেশাওয়ার নামের মূল জেলাটি ছিল ব্রিটিশ ভারতের উত্তর-পশ্চিম সীমান্ত প্রদেশের একটি জেলা।
১৯৪৭ সালে স্বাধীনতার পর, প্রাচীন পেশাওয়ার জেলা পেশাওয়ার বিভাগে পরিণত হয় যা বর্তমানে পেশোয়ার জেলা, চরসাদ্দা জেলা ও নওশরা জেলা নিয়ে গঠিত। জুলাই ১৯৮৮ সালে, সাবেক চরসাদ্দা তেহসিল পৃথক হয়ে চরসাদ্দা জেলা হয়ে ওঠে, পূর্ব নওশরা তেহসিল ১৯৯০ সালে নওশরা জেলা হিসেবে গঠিত হয়। পাকিস্তানের প্রশাসনিক কাঠামোর সাম্প্রতিক সংশোধনের অধীনে ২০০১ সালে ঘোষিত পেশাওয়ারকে নগর জেলার মর্যাদা দেওয়া হয়।
২০১৭ সালের আদমশুমারি অনুসারে পেশাওয়ার জেলার জনসংখ্যা ৪২,৬৯,০৭৯। জেলা জনসংখ্যা নিচের সারণীর মধ্যে দেখানো হয়েছে।
১৯৯৮ সালে, জনসংখ্যা ২২,২৬,৮৫১ জন ছিল, যার মধ্যে ৪৯% শহুরে জনগণ ছিল। ১৯৯৮ সালের আদমশুমারি ফলাফলে পশতু এই জেলার ৮৬% জনসংখ্যার প্রথম ভাষা ছিল।
পেশাওয়ার তেহসিলের ১৯৮১ সালের আদমশুমারি ফলাফল অনুযায়ী পশতু ৮০% পরিবারের ভাষা ছিল। এছাড়া হিন্দকো- ১৩%, উর্দু ৩.৮% এবং পাঞ্জাবী ৩.৩% পরিবারের ভাষা ছিল।
পেশোয়ার জেলায় সরকারি ও বেসরকারি খাতে চমৎকার কিছু শিক্ষা প্রতিষ্ঠান রয়েছে। জেলাটিতে মানবিক, সাধারণ বিজ্ঞান, বিজ্ঞান, প্রকৌশল বিজ্ঞান, চিকিৎসা বিজ্ঞান, কৃষি বিজ্ঞান এবং ব্যবস্থাপনা বিজ্ঞান থেকে শুরু করে সকল প্রধান শিক্ষার জন্য বিশ্ববিদ্যালয় রয়েছে। বর্তমানে ৯টি মেডিকেল কলেজের মধ্যে সরকারি খাতে ২টি এবং বেসরকারি খাতে ৭টি রয়েছে। কলেজগুলো পাকিস্তান মেডিকেল ও ডেন্টাল অ্যাসোসিয়েশন দ্বারা অনুমোদিত। এছাড়াও খাইবার মেডিকেল বিশ্ববিদ্যালয় নামে একটি মেডিকেল বিশ্ববিদ্যালয় রয়েছে।
১৯৫০ সালে, প্রথম সরকারি খাতে পেশাওয়ার বিশ্ববিদ্যালয়টি প্রতিষ্ঠিত হয়েছিল। ১৯৮০ সালে, প্রকৌশল ও প্রযুক্তি বিশ্ববিদ্যালয়, পেশাওয়ার প্রতিষ্ঠিত হয় এবং ১৯৮১ সালে কৃষি বিশ্ববিদ্যালয়, পেশাওয়ার উদ্বোধন করা হয়। ১৯৮৬ সালে, প্রথম বেসরকারি খাতের বিশ্ববিদ্যালয় সিইসিওএস ইউনিভার্সিটি অব আইটি অ্যান্ড ইমার্জিং সায়েন্সস যাত্রা শুরু করে। ১৯৯৫ সালে, ম্যানেজমেন্ট সায়েন্স ইনস্টিটিউট (পেশোয়ার) নামে একটি সরকারি ব্যবস্থাপনা প্রতিষ্ঠান প্রতিষ্ঠিত হয়, যা ২০০৫ সালে ডিগ্রী প্রদান প্রতিষ্ঠান হিসেবে গড়ে ওঠে।
কোপা দে লা লিগা
কোপা দে লা লিগা (স্পেনীয় ভাষায় লীগ কাপ) ১৯৮২ সালে প্রতিষ্ঠিত একটি স্পেনীয় ফুটবল প্রতিযোগিতা।
বুদ্ধের বসন্ত মন্দির
বুদ্ধের বসন্ত মন্দির ( ও ) চীনের হেনানের লুশান কাউন্টির জাউকুন শহরে অবস্থিত বৈরোচন বুদ্ধকে চিত্রিত করা একটি মূর্তি। এটি ১৯৯৭ থেকে ২০০৮ সালের মধ্যে নির্মিত হয়। এটি ফোদুশান নৈসর্গিক এলাকায় অবস্থিত, যা জাতীয় মহাসড়ক নং ৩১১-এর কাছাকাছি। উচ্চতার একটি পদ্ম সিংহাসনসহ, উচ্চতার এই মূর্তিটি বিশ্বের দ্বিতীয় সর্বোচ্চ উচ্চতার মূর্তি। ৩১ অক্টোবর ২০১৮ সালে ভারতে উদ্ভোধন করা ঐক্যের মূর্তি‎ উচ্চতার দিক দিয়ে এটিকে অতিক্রম করে, যার উচ্চতা ১৮২ মিটার (৫৯৭ ফুট)।
মীরপুর ইউনিয়ন
মীরপুর ইউনিয়ন সিলেট বিভাগের সুনামগঞ্জ জেলার জগন্নাথপুর উপজেলার অন্তর্গত একটি ইউনিয়ন পরিষদ। এর আয়তন ২৮ বর্গ কিলোমিটার এবং জনসংখ্যা ২১,৩৬৪।
মীরপুর ইউনিয়ন ১৯৬০ সালে প্রতিষ্ঠিত হয়। জগন্নাথপুর উপজেলা ৮টি ইউনিয়নের মধ্যে ৩নং মীরপুর ইউনিয়ন উপজেলার উত্তর-পূর্ব অংশে অবস্থিত। জন্মলগ্ন থেকে মীরপুর ইউনিয়ন মীরপুর গ্রামের নামে প্রতিষ্ঠালাভ করে। জামাইকাটা হাওরের ধান ও মাছ উৎপাদনে মীরপুর ইউনিয়নের ভূমিকা অপরিসীম। উল্লেখ্য যে, এ ইউনিয়নটি প্রবাসী অধ্যূষিত। অধিকাংশ লোকই প্রবাসে অবস্থান করে দেশের উন্নয়নে গুরুত্বপূর্ণ ভূমিকা রাখছেন।
জগন্নাথপুর উপজেলার উত্তর-পূর্বে মীরপুর ইউনিয়নের অবস্থান। উপজেলা সদর থেকে এর দূরত্ব প্রায় ৪ কিলোমিটার। এই ইউনিয়নের পূর্বে সিলেটের বিশ্বনাথ উপজেলা, পশ্চিমে পাটলী ইউনিয়ন ও জগন্নাথপুর পৌরসভা, উত্তরে ছাতক উপজেলা এবং দক্ষিণে সৈয়দপুর শাহারপাড়া ইউনিয়ন অবস্থিত।
মীরপুর জগন্নাথপুর উপজেলার ৩নং ইউনিয়ন পরিষদ। এই ইউনিয়নে ২০টি মৌজা, ২৮টি গ্রাম এবং ৯টি ওয়ার্ড রয়েছে।
অত্র ইউনিয়নের লোকজন সিলেটের আঞ্চলিক ভাষায় কথা বলেন। মীরপুর সাংস্কৃতিক দিক দিয়ে সমৃদ্ধ একটি অঞ্চল।
মীরপুর ইউনিয়নের বাজারগুলো হল মীরপুর বাজার, শ্রীরামসী বাজার, কেউনবাড়ি বাজার ও লামাটুকের বাজার।
মীরপুর ইউনিয়নে রয়েছে সুবিশাল জামাইকাটা হাওর। এছাড়া রয়েছে যোগনী খাল, মেঘাখালী খাল ও বিন্নাটেকির খাল।
মুসলিম রাজপুত
মুসলিম রাজপুত বা মুসলমান রাজপুত, হল রাজপুতদের পিতৃগোত্রজ উত্তরপুরূষ। যাদের পূর্বপুরুষরা ভারতীয় উপমহাদেশের উত্তর অঞ্চলে বসবাস করত যারা মুসলিম ধর্মের অনুসারী ছিল। বর্তমানে উত্তর ভারত, আজাদ কাশ্মীর, এবং পাকিস্তানের পাঞ্জাব ও সিন্ধ রাজ্যে বসবাস করতে দেখা যায়। বর্তমানে তারা বিভিন্ন গোত্রে বিভক্ত হয়ে পরেছে। বারো ভূইয়াদের নেতৃত্বদানকারী ঈশা খাঁ ছিলেন একজন মুসলিম রাজপুত।
উৎপত্তিগত ভাবে "রাজপুত" শব্দের অর্থ হল সূয্য বংশিয়, চন্দ্রবংশিয় বা অগ্নি বংশিয় গোত্র। যারা নিজেদের ক্ষত্রিয় বলে দাবী করে।
ধর্মীয় ভিন্নতা থাকলেও যখনই রাজপুতদের অভিন্ন গৌরবের প্রশ্নে হিন্দু ও মুসলিম উভয় রাজপুত গোষ্ঠী বহুবার একত্রিত হয়ে বহি:শত্রুর মোকাবেলা করেছে।
বর্তমান উত্তর প্রদেশএর বুলানশহরের থুর্জা তাহশিলে রাজপুতদের ইসলাম গ্রহনের কিছু প্রমান পাওয়া যায়।
নবম শতকে পাঞ্জাবে ইসমাইলী রাজপুতরা সুন্নি আরবদের স্থান দখল করে। এ রাজবংশ ১১ শতকের মধ্যভাগ পর্য়ন্ত টিকে ছিল যার রাজধানী ছিল মুলতান। গজনি শাসনামলে কাতারদের উপর চরম অত্যাচার চালান হয়। পরবর্তীতে তারা ফাতিমিদ খলিফা প্রেরিত দা’য়ী হালিমের নিকট ইসমাইলি ধর্মে দিক্ষিত হয়। তাদের শাসনকালে মুলতানে বাণিজ্য সম্প্রসারণ, এবং স্থানীয় সংস্কৃতির প্রসার ঘটে।
১০ শতকে আরব হাব্বিরি রাজবংশের স্থলে সুুমারা রাজবংশ প্রতিষ্ঠা লাভ করে। সিন্ধের ইতিহাসে সুমারারা অন্যতম দীর্ঘ শাসক হিসাবে পরিচিত। তাদের রাজত্বকাল ৩২৫ বছর টিকে ছিল। তাদের শাসনামলে ব্যবসায় বানিজ্যে এবং সংস্কৃতির প্রসার লাভ করে।
মুজাফফরিদ রাজবংশ ১৫ শতকে গুজরাটে একটি স্বাধীন রাজ্য সালতানাত প্রতিষ্ঠা করেছিল। এ সময়ে গুজরাটে ব্যবসায় বানিজ্যের ব্যাপক প্রসার লাভ করে। আহমেদাবাদ নগরী মুজাফফরিদ রাজাদের আমলে প্রতিষ্ঠিত হয়।
খোং দ্বীপ
খোং দ্বীপ বা দোন খোং iহচ্ছে সি ফান দোন নদীর ধার ঘেষে গড়ে ওঠা দক্ষিণ লাওসের সবচেয়ে বড় দ্বীপ। 
দ্বীপটি উত্তর থেকে দক্ষিণে প্রায় লম্বা এবং চওড়ায় প্রায় .। প্রায় পঞ্চান্ন হাজার মানুষের বসবাস এই দ্বীপে। মূলতঃ দ্বীপটির পশ্চিমাংশের মুয়াং সাএন এবং পূর্বের মুয়াং খোং অঞ্চলের বেশিরভাগ জনগোষ্ঠীর বাস। মুয়াং খোং দ্বীপটির রাজধানী এবং সরকারের প্রাদেশিক আসন। লাওসের প্রাক্তন প্রেসিডেন্ট খামতাই সিফানদোনের একটি বাসস্থান এই দ্বীপে রয়েছে। যা সম্ভবত দ্বীপটির উল্লেখযোগ্য উন্নয়নের কারণকে ইঙ্গিত করে। স্থানীয় জনগণ লম্বা গড়নের নৌকা যাতায়াত কাজে ব্যবহার করে থাকে। 
খোং দ্বীপ প্রাকৃতিক সৌন্দর্যের জন্য জনপ্রিয়। লাওসের অন্য দুই দ্বীপ দোন দেত এবং দোন খেতের পাশাপাশি দোন খোংকেও পর্যটকেরা তাদের দর্শনীয় তালিকার অন্তর্ভূক্ত করে।
ফিলিপাইনের জাতীয় বিজ্ঞানী
ফিলিপাইনের জাতীয় বিজ্ঞানী, ইংরেজিতে সংক্ষেপে ONS (Filipino: Pambansang Alagad ng Agham ng Pilipinas) বা অর্ডার অব ন্যাশনাল সায়েন্টিস্ট ফিলিপাইন সরকার কর্তৃক প্রদত্ত দেশটির বিজ্ঞানীদের সর্বোচ্চ সম্মাননা। প্রতি বছর দেশটির রাষ্ট্রপতি বিজ্ঞান ও গবেষণায় উল্লেখযোগ্য অবদান রাখার জন্য এই সম্মাননা প্রদান করেন।
১৯৭৬ সালের ১৬ই ডিসেম্বর দেশটির রাষ্ট্রপতি ফের্দিনান্দ মারকোস রাষ্ট্রপতির আদেশ নং ১০০৩ এবং ১০০৩-এ ঘোষণা করেন। এই ঘোষণা একই সাথে ফিলিপাইনের জাতীয় বিজ্ঞান ও প্রযুক্তি একাডেমির সূচনা করে। আইনী ব্যাপারে স্বচ্ছতা রাখার জন্য বিজ্ঞানীর সংজ্ঞায় একজন ব্যক্তিকে "বিজ্ঞানী" মর্যাদা পেতে হলে "বিজ্ঞানের অন্তত একটি বিষয়ে ডক্টরাল সম্মাননার অধিকারী" হতে হবে এবং "প্রায়োগিক বিজ্ঞান ক্ষেত্রে নিজের উদ্ভাবনী ও নিজস্ব গবেষণার উল্লেখযোগ্য চিহ্ন" রাখতে হবে। এই সংজ্ঞায় কৃষি, প্রকৌশল এবং চিকিৎসাবিজ্ঞানের পাশাপাশি গণিত ও সামাজিক বিজ্ঞানকেও বিজ্ঞান ও প্রযুক্তির জার্নালে বৈজ্ঞানিক প্রকাশনা থাকা স্বাপেক্ষে স্বীকৃতি দেয়া হয়েছে। ২০০৩ সালে এই সম্মাননাকে জাতীয় বিজ্ঞানী সম্মাননা বা অর্ডার অব ন্যাশনাল সায়েন্টিস্ট নামকরণ করা হয়।
ফিলিপাইনের জাতীয় বিজ্ঞান ও প্রযুক্তি একাডেমি প্রতিবছর সর্বোচ্চ ১০ জন ফিলিপাইনের বিজ্ঞানীর নাম "জাতীয় বিজ্ঞানী" সম্মাননার মনোনীত করে। এই মনোনীত নামের তালিকা দেশটির রাষ্ট্রপতির কাছে দেয়া হয়। দেশটির রাষ্ট্রপতি "বিজ্ঞান ও প্রযুক্তি খাতে একক বা দলগতভাবে উল্লেখযোগ্য অবদানের জন্য" এক বা একাধিক বিজ্ঞানীকে এই সম্মাননার জন্য বাছাই করেন।
"জাতীয় বিজ্ঞানী" সম্মাননাপ্রাপ্ত বিজ্ঞানীরা দেশটিতে এই সম্মাননার পাশাপাশি জাতীয় একাডেমি কর্তৃক নির্ধারিত আর্থিক সাহায্যও পান। এছাড়াও, সম্মাননা প্রাপ্ত বিজ্ঞানীরা প্রতিমাসে অবসরভাতা, হাসপাতাল ও চিকিৎসা সংক্রান্ত সুবিধাসহ জাতীয় পর্যায়ের বিভিন্ন কাজে সরাসরি যোগ দেয়ার ক্ষেত্রে সুবিধা ভোগ করেন। সম্মাননাপ্রাপ্ত বিজ্ঞানীরা আইনানুসারে মৃত্যু পরবর্তী শেষকৃত্য়ের অনুষ্ঠানে দেশটির সামরিক বাহিনী কর্তৃক বিশেষ রাষ্ট্রীয় সম্মাননা পান। মূলত এই ""জাতীয় বিজ্ঞানী"" সম্মাননা দেশটির বিজ্ঞানীদের জাতীয় নায়ক স্বরূপ মর্যাদা দেয়।
১৯৭৮ সাল থেকে মোট ৪১ জন নারী ও পুরুষ বিজ্ঞানী এই সম্মাননা অর্জন করেছেন। এখন পর্যন্ত ফিলিপাইনের জাতীয় বিজ্ঞানীদের মাঝে ১৭ জন জীবিত আছেন। সাম্প্রতিককালে মৃত্যুবরণ করা জাতীয় বিজ্ঞানীদের শেষকৃত্যে সামরিক বাহিনী কর্তৃক বিশেষ সম্মাননা প্রদান করা হয়। ফিলিপাইনের জাতীয় বিজ্ঞানী সম্মাননায় অভিষিক্ত চিকিৎসাবিদ ফে দেল মুন্ডো আন্তর্জাতিক পদক রামোন ম্যাগসেসে পুরস্কারও অর্জন করেছেন।
সিরিয়ার সঙ্গীত
সিরিয়ার সঙ্গীত বলতে সিরিয়াতে বসতি স্থাপন করা এখনকার মানুষদের সঙ্গীতের ধরণ এবং বৈশিষ্ট্যকে বোঝায়। এটি ক্লাসিক্যাল আরব মিউজিকের প্রসারে সিরিয়া অন্যতম কেন্দ্রবিন্দু ছিল; যেমন, আলেপ্পো শহর মুয়াশশাহ সঙ্গীতের জন্য বিখ্যাত। আন্দালুসিয়ান মুয়াশশাহ কবিতা থেকেই এই সঙ্গীতের উৎপত্তি।
সিরিয়ার লোক সঙ্গীত সাধারণত ওউদ বাদ্যযন্ত্র দিয়ে বাজানো হয়। এটি তার যুক্ত বাদ্যযন্ত্র। ইউরোপীয় লুট, বাঁশি ইত্যাদি বাদ্যযন্ত্রের আগেও এই ওউদ বাজানো হতো। নোমাডিক অঞ্চলে, মিযমার এবং রিবাব বাদ্যযন্ত্র বাজিয়ে গাওয়া বেদুঈন সঙ্গীত অনেক জনপ্রিয়।
আধুনিক সিরীয় সঙ্গীত অবশ্য লোক সঙ্গীত থেকে সম্পূর্ণ আলাদা। আধুনিক সঙ্গীতে সাধারণত ইউরোপীয় বাদ্যযন্ত্র বাজানো হয়। এই সঙ্গীতে একজন প্রধান গায়ক থাকেন এবং সমস্বরে গাওয়ার জন্য আরো গায়ক থাকেন। এই ধরণের সঙ্গীত অল্পবয়সীদের মাঝে খুবই জনপ্রিয়। বিশেষ করে ফরিদ আল আত্রাস, ফাহার বালান, সাবাহ ফকিরি, মায়াদা আল হেননায়ে এবং জর্জ ওয়াসসফদের মত শিল্পীরা এই আধুনিক সিরীয় সঙ্গীত বেশি গায়।
মুয়াশশাহ সঙ্গীত আরবীয় কবিতার একটি রূপ। এটি এক বা দুটি বাক্য দিয়ে শুরু হয় এবং গানের দ্বিতীয় অংশের সাথে এর মিল থাকে। এই সঙ্গীত আলেপ্পোতেই বেশি জনপ্রিয়।
ইসলাম প্রসারের আগে সিরিয়া খ্রিস্টানদের প্রধান অঞ্চল ছিল। সিরীয় সঙ্গীতের সাথে চার্চে গাওয়া সঙ্গীতের যথেষ্ট মিল পাওয়া যায়। বিশেষ করে স্তব সঙ্গীতের জন্ম সিরিয়াতেই। উল্লেখ্য, স্তবসমূহ এমন এক ধরণের সঙ্গীত যা খ্রিস্টানরা চার্চে প্রার্থনার সময় গেয়ে থাকে এবং এই গান পৃথিবীর প্রাচীন সঙ্গীতগুলোর মধ্যে অন্যতম।
এছাড়া সিরিয়ায় বসবাস করা ইহুদিদের একটি আলাদা বৈশিষ্ট্যসূচক ধর্মীয় গান আছে। নিউ ইয়র্ক শহর, মেক্সিকোসহ বিশ্বের নানান প্রান্তে বসবাস করা অনেক সিরীয় ইহুদি এখনো এই গান গায়।
ডাবকেহ সিরিয়ার অন্যতম প্রধান একটি নৃত্য। গোল করে বা সারিবদ্ধভাবে এই নৃত্য পরিবেশন করা হয়। একজন প্রধান নৃত্যশিল্পী এই নাচের নেতৃত্ব দেন। দর্শকশ্রোতার দিকে ফিরে ও নৃত্যশিল্পীদের দিকে ফিরে তিনি এই নাচের নেতৃত্ব দেন। এটি সাধারণত বিয়ের অনুষ্ঠান ও অন্যান্য অনুষ্ঠানে পরিবেশন করা হয়। এছাড়া আরাদা নামে আরেক লোকজ নৃত্য আছে যা তরবারি হাতে নিয়ে পরিবেশন করা হয়। বিশেষ করে মহিলারা ওরিয়েন্টাল নৃত্যের অংশ হিসেবে এই নৃত্য পরিবেশন করেন। ওরিয়েন্টাল নৃত্য মধ্যপ্রাচ্যে অতি জনপ্রিয় এক প্রকার নৃত্য।
চাংশা মেট্রো
চাংশা মেট্রো (অফিসিয়ালি ; এছাড়াও ডাকা হয় ) হচ্ছে চীনের হুনান প্রদেশের চাংশায় একটি দ্রুতগামী গণপরিবহন ব্যবস্থা। প্রথম পরিচালনাধীন লাইন, লাইন ২, ২০১৪ সালের ২৯ এপ্রিল চালু করা হয়, যা চাংশাকে ১৮তম নগরী হিসেবে দ্রুত যাতায়াত ব্যবস্থা শুরু করে। অপর দ্বিতীয় লাইনটি, লাইন ১, ২০১৬ সালে যাত্রা শুরু করে। ২০১৮-এর অক্টোবর মোতাবেক, চারটি অতিরিক্ত লাইন এবং লাইন ১-এ একটি বর্ধিত অংশ নির্মাণাধীন রয়েছে।
গান্ধার
গান্ধার আফগানিস্তান ও পাকিস্তানের কাবুল ও সোয়াত নদীর তীরে অবস্থিত একটি প্রাচীন ইন্দো-আর্য রাজ্য। এটি প্রাচীন ভারতের ১৬টি মহাজনপদের মধ্যে একটি। হাখমানেশী যুগে এবং হেলেনীয় সময় কালের রাজ্যটির রাজধানী ছিল চরসদ্দা, কিন্তু পরে ১২৭ খ্রিস্টাব্দে মহান কুষাণ সম্রাট কণিষ্ক দ্বারা রাজধানী পেশাওয়ার শহরে স্থানান্তরিত হয়েছিল।
ঋগ্বেদের (১৫০০-১২০০ খ্রিস্টপূর্বাব্দ) সময় থেকে গান্ধারের অস্তিত্ব ছিল, পাশাপাশি জরাথুস্ট্রীয় আবেস্তায় এটি অহুর মজদা দ্বারা নির্মিত পৃথিবীর ষষ্ঠ সবচেয়ে সুন্দর জায়গা ভাক্করুত্তা হিসেবে উল্লেখ করা হয়। খ্রিস্টপূর্ব ৬ষ্ঠ শতাব্দীতে হাখমানেশী সাম্রাজ্য গান্ধার রাজ্যকে অধিকৃত করে। ৩২৭ খ্রিস্টপূর্বাব্দে মহান আলেকজান্ডার গান্ধার রাজ্য জয় করে; পরবর্তীকালে এটি মৌর্য সাম্রাজ্যের অংশ হয়ে ওঠে এবং তারপর ইন্দো-গ্রিক রাজত্বের অংশ হয়ে ওঠে। ইন্দো-গ্রীক রাজবংশের অধীনে গ্রেকো-বৌদ্ধধর্মের জন্য এই অঞ্চলটি একটি প্রধান কেন্দ্র ছিল এবং পরবর্তী সাম্রাজ্যের অধীনে গান্ধার-বৌদ্ধধর্মের জন্য এই অঞ্চলটি একটি প্রধান কেন্দ্র ছিল। এটি মধ্য এশিয়া ও পূর্ব এশিয়ায় বৌদ্ধ ধর্মের বিস্তারের কেন্দ্রীয় স্থান ছিল। এটি ব্যাক্ট্রিয়ান জরাথুস্ট্রবাদ এবং হিন্দুধর্মেরও কেন্দ্র ছিল। গান্ধার (গেরো-বৌদ্ধ) শিল্প স্থানীয় ঐতিহ্যের জন্য বিখ্যাত। এটি কুষাণ সাম্রাজ্যের অধীনে প্রথম শতাব্দীর থেকে ৫ম শতাব্দীর মধ্যে তার শ্রেষ্ঠত্ব অর্জন করেন। গান্ধার "এশিয়ার পারাপারের রাস্তা হিসেবে উদিত হয়ে" বাণিজ্য পথকে সংযুক্ত করে এবং বিভিন্ন সভ্যতার সাংস্কৃতিক প্রভাবগুলো গ্রহণ করে; ইসলাম ধর্ম এই অঞ্চলে রাজত্ব করতে শুরু করার পূর্বে ৮ম থেকে ৯ম শতাব্দী পর্যন্ত রাজ্যটি বৌদ্ধ ধর্মে দীক্ষিত হয়েছিল। ১১তম শতাব্দী পর্যন্ত পাকিস্তানের সোয়াত উপত্যকায় বৌদ্ধধর্মের প্রভাব স্থির ছিল।
ফার্সি শব্দটি 'শাহী' ইতিহাসবিদ আল-বুরুনি ব্যবহার করে রাজকীয় রাজবংশের উল্লেখ করেছিলেন, যা কাবুল শাহী থেকে এসেছিল এবং ১০তম ও ১১তম শতাব্দীর ইসলামিক বিজয়গুলোর পূর্বে এই অঞ্চলটিতে শাসন করেছিলেন। ১০০১ খ্রিস্টাব্দে গাজনির মাহমুদ জয়লাভের পর গান্ধার নামটি অদৃশ্য হয়ে যায়। মুসলিম আমলে, লাহোর থেকে বা কাবুল থেকে অঞ্চলটি পরিচালিত হতো। মুঘল আমলে এটি কাবুল প্রদেশর একটি স্বাধীন জেলা ছিল।
গান্ধারে পাথরের সরঞ্জাম ও পুড়ে যাওয়া হাড়সহ প্রস্তর যুগের মানুষের বসবাসের প্রমাণ পাওয়া গেছে, যা মর্দানের নিকটবর্তী "সাংহো" অঞ্চলের গুহাগুলোতে আবিষ্কৃত হয়েছিল। গুহাগুলোর শিল্পকর্ম প্রায় ১৫,০০০ বছরের পুরানো। আরো সাম্প্রতিক খনন কার্যে পাওয়া তথ্য প্রমাণ বর্তমান সময়ের থেকে ৩০,০০০ বছর আগের সময়কালের ইতিহাসকে নির্দেশ করে।
প্রথম জাতীয় সংসদ সদস্যদের তালিকা
প্রথম জাতীয় সংসদ নির্বাচন, বাংলাদেশে ৭ই মার্চ ১৯৭৩ সালে অনুষ্ঠিত হয়। নিচে নির্বাচিত সংসদ সদস্যদের তালিকা দেয়া হল।
জোরকুল হ্রদ
জোরকুল (বা সির-ই-কোল)পা মীর পর্বতের একটি হ্রদ, যা আফগানিস্থান ও তাজিকিস্তানের সীমান্ত বরাবর অবস্থিত। এটা পূর্ব-পশ্চিমে প্রায় 25 কিমি প্রসারিত ।পূর্ব থেকে পশ্চিমে আফগান-তাজিক সীমান্ত রয়েছে, যা দক্ষিণে বাঁক নিয়েছে কনকর্ড শৃংগের কাছে,হ্রদের ১৫ কিলোমিটার দক্ষিণে। হ্রদের উত্তরাংশ তাজিকিস্তানে রয়েছে; জোরকুল প্রাকৃতিক সংরক্ষণের অংশ হিসেবে সংরক্ষিত হয়। হ্রদ থেকে নির্গত হয়েছে পামির নদী, যা পশ্চিম-প্রবাহিনী হয়ে আফগান-তাজিক সীমান্ত বরাবর বইছে। এই হ্রদটি আমু দরিয়া বা অক্সাস নদীর উতস। হ্রদের দক্ষিণে দাঁড়িয়ে রয়েছে, মহান পামীর পর্বতমালা।
হ্রদটি প্রাচীন সিল্ক রোড-এর উপরে অবস্থান করে।   চীনা ঐতিহাসিক রেকর্ড অনুযায়ী, হ্রদটিকে উল্লেখ করা  হয় "মহান ড্রাগন পুল" () হিসাবে.
একদা হ্রদটি ওয়াখান-এর মীরের রাজত্বের অংশ বিশেষ ছিল।কিন্তু ১৮৯৫ সালে রাশিয়া এবং ব্রিটিশদের মধ্যে হওয়া চুক্তি অনুযায়ী, হ্রদটি রাশিয়া ও আফগানিস্তানের সীমান্ত বলে নির্দেশিত হয়।
মার্কো পোলো'র লেখাতে, সম্ভবত হ্রদটির উল্লেখ পাওয়া যায়। আধুনিক সময়ের প্রথম ইউরোপীয়, যিনি হ্রদটি পরিদর্শন করেন ১৮৩৮ সালে, তিনি হলেন, ব্রিটিশ নৌবাহিনীর অফিসার জন উড । সির-ই-কোল পরিচিত হয়ে ওঠে ব্রিটিশ সম্রাজ্ঞী ভিক্টোরিয়ার নামে, 'লেক ভিক্টোরিয়া' বলে, যদিও, উড এই নামটি অস্বীকার করেন  । ব্রিটিশরা এই হ্রদটিকে 'পামীরের লেক ভিক্টোরিয়া' বলে উলীখ করতেন।
মেরিঙ্গু
মেরিঙ্গু (, ; ) হলো একটি মিষ্টিজাতীয় খাবার, যা প্রায়ই ফরাসি, সুইশ এবং ইতালীয় রন্ধনপ্রণালীর সাথে সংযুক্ত। এটি ঐতিহ্যগতভাবে সাদা ডিম, চিনি অথবা স্টেবিয়া দিয়ে তৈরি করা হয় এবং মাঝে মাঝে এতে লেবু, ভিনেগার বা টার্টার ক্রিম অ্যাসিড জাতীয় উপাদান হিসেবে সংযুক্ত করা হয়। একটি অতিরিক্ত উপাদান হিসেবে লবণ, মরিচ, কর্নস্টার্ক বা জিলাটিন ডিমও যোগ করা যেতে পারে। যান্ত্রিক শিয়ার দ্বারা প্রোটিন ওভালবামিনের (ডিমের সাদা অংশে বিদ্যমান প্রোটিন) গুণপরিবর্তন করে স্টিফ পিকস তৈরি করার মাধ্যমে একটি ভালো মেরিঙ্গু তৈরি করা সম্ভব। প্রায়ই ভ্যানিলা, কম পরিমাণে বাদাম বা নারকেলের নির্যাস দিয়ে মেরিঙ্গুকে সুস্বাদু করা হয়। মেরিঙ্গুর স্বাদ অনেকাংশে এতে তেল ঢালার ওপর নির্ভর করে। তেল থেকে নির্গত চর্বি ডিমের সাদা অংশ হতে ফোম তৈরি করতে বাঁধা প্রদান করে।
মেরিঙ্গু একটি হালকা, বায়বীয় এবং মিষ্টিজাতীয় খাবার। ঘরে নির্মিত মেরিঙ্গু মাঝে মাঝে চর্বণযোগ্য এবং বাহিরের দিকে মচ্মচে হয়। অন্যদিকে, বাণিজ্যিকভাবে নির্মিত মেরিঙ্গু সম্পূর্ণই মচ্মচে হয়। সর্বনিম্ন () তাপমাত্রায় সর্বাধিক দুই ঘণ্টা যাবত বেকিং করে মেরিঙ্গু তৈরি করা হয়।
হোসে মারিয়া গুতিয়েরেজ এর্নান্দেজ
হোসে মারিয়া গুতিয়েরেজ এর্নান্দেজ (জন্ম: ৩১ অক্টোবর ১৯৭৬) হলেন একজন সাবেক স্পেনীয় ফুটবলার, যিনি স্পেনীয় ক্লাব রিয়াল মাদ্রিদ এবং স্পেন ফুটবল দলের হয়ে একজন আক্রমণাত্মক মধ্যমাঠের খেলোয়াড় হিসেবে খেলেছেন। তিনি বর্তমানে বেশিকতাসের হয়ে সহকারী ম্যানেজারের দায়িত্ব পালন করছেন।
রিয়াল মাদ্রিদের হয়ে খেলার মাধ্যমে তিনি তার সম্পূর্ণ ক্যারিয়ার যাপন করেছেন, সেখানে তিনি প্রায় ৫৪২টি আনুষ্ঠানিক ম্যাচ খেলেছেন এবং সহ-অধিনায়কের দায়িত্ব পালন করেছেন। তিনি রিয়াল মাদ্রিদের হয়ে সর্বমোট ১৫টি শিরোপা জয়লাভ করেছেন, যার মধ্যে ৩টি উয়েফা চ্যাম্পিয়নস লীগ, ৫টি লা লিগা উল্লেখযোগ্য। তিনি তার ক্যারিয়ারের শেষ মৌসুম তুরস্কের ক্লাব বেশিকতাসের হয়ে খেলেছেন।
১৯৯৯ সালে অভিষেকের পর, তিনি স্পেন ফুটবল দলের হয়ে সর্বমোট ১৩টি ম্যাচ খেলছেন, যার মধ্যে ৩টি গোল করেছেন।
রিয়াল মাদ্রিদ
বেশিকতাস
স্পেন অনূর্ধ্ব-১৮
স্পেন অনূর্ধ্ব-২১
রিয়াল মাদ্রিদ ফুটবল ক্লাব (যুব)
রিয়াল মাদ্রিদ ইয়ুভেনিল হলো স্পেনীয় পেশাদার ফুটবল ক্লাব, যেটি রিয়াল মাদ্রিদের অনূর্ধ্ব-১৯ দল। এই ক্লাবটি দিভিসিওন দে অনারে গ্রুপ ৫-এ খেলে। রিয়াল মাদ্রিদ ইয়ুভেনিলের প্রধান প্রতিদ্বন্দ্বী হচ্ছে আতলেতিকো মাদ্রিদ এবং রায়ো ভায়েকানো।
এই ক্লাবটি জাতীয় কোপা দে কাম্পেওনেস ইয়ুভেনিল এবং কোপা দেল রে ইয়ুভেনিল অংশগ্রহণ করে। এই প্রতিযোগিতায় লীগের অবস্থানে ভিত্তিতে উয়েফা যুব লীগে উত্তীর্ণ হয়।
ফিফা শতাব্দীর শ্রেষ্ঠ ক্লাব
ফিফা শতাব্দীর শ্রেষ্ঠ ক্লাব হচ্ছে ফিফা কর্তৃক ২০শ শতাব্দীর সর্বশ্রেষ্ঠ ফুটবল ক্লাবকে প্রদানকৃত একটি পুরস্কার। ২০০০ সালের ১১ই ডিসেম্বরে, ইতালির রোমে আয়োজিত বার্ষিক ফিফা গালা অনুষ্ঠানে রিয়াল মাদ্রিদ ফুটবল ক্লাবকে এই পুরস্কারটি প্রদান করা হয়েছিল।
রিয়াল মাদ্রিদের হয়ে সাবেক ফুটবলার আলফ্রেদো দি স্তিফানো এবং তৎকালীন সভাপতি ফ্লোরেন্তিনো পেরেজ এই পুরস্কারটি গ্রহণ করেছিলেন। ২০০৬–০৭ মৌসুমে, রিয়াল মাদ্রিদের শার্টে "ফিফা শতাব্দীর শ্রেষ্ঠ ক্লাবের ট্রফি" সংবলিত ক্রেস্ট সংযুক্ত করা হয়েছিল।
এই পুরস্কারের জন্য ব্যবহৃত ভোটদান পদ্ধতি শুধুমাত্র দ্বি-মাসিক ম্যাগাজিন, "ফিফা ওয়ার্ল্ড ম্যাগাজিন"-এর (ফিফা প্রাতিষ্ঠানিক ম্যাগাজিন) মধ্যে সীমাবদ্ধ ছিল।
রেমোঁ কোপা
রেমোঁ কোপা (১৩ অক্টোবর ১৯৩১ – ৩ মার্চ ২০১৭) একজন ফরাসি ফুটবলার ছিলেন, যিনি স্পেনীয় ক্লাব রিয়াল মাদ্রিদ, ফরাসি ক্লাব রেঁস এবং ফ্রান্স ফুটবল দলের হয়ে একজন আক্রমণাত্মক মধ্যমাঠের খেলোয়াড় হিসেবে খেলেছেন।
প্রায়ই তিনি তার প্রজন্মের অন্যতম সেরা খেলোয়াড় হিসেবে বিবেচিত হতেন। তিনি মাঠে একটি ফ্রি চরিত্রে খেলতেন যেখানে তিনি অ্যাডভান্সড প্লেমেকারের দায়িত্ব পালন করতেন। যিনি তার দ্রুততা, কর্মতৎপরতা এবং ড্রিবলিংয়ের জন্য সকলের কাছে সুপরিচিত ছিলেন। তিনি একজন স্বনামধন্য প্লেমেকার হওয়ার পাশাপাশি দারুন গোলদাতাও ছিলেন। ১৯৫৮ সালে, তিনি বালোঁ দর পুরস্কারটি জয়লাভ করেছিলেন। ১৯৭০ সালে, তিনি প্রথম ফুটবল খেলোয়াড় হিসেবে লেজিওঁ দনর জয়লাভ করেন এবং ২০০৪ সালে তিনি ফিফা পুরস্কার অনুষ্ঠানে পেলে তাকে ১২৫ সেরা জীবিত ফুটবলারের তালিকায় অন্তর্ভুক্ত করেন।
রেঁস
রিয়াল মাদ্রিদ
ফ্রান্স
ব্যক্তিগত
সার্ভাইভার সিরিজ
সার্ভাইভার সিরিজ হলো ডাব্লিউডাব্লিউই কর্তৃক আয়োজিত একটি পে-পার-ভিউ ইভেন্ট। এটি ডাব্লিউডাব্লিউই এর ইতিহাসে রেসেলম্যানিয়ার পরে সবচেয়ে বেশিদিন স্থায়ী পে-পার-ভিউ ইভেন্ট। যেটি প্রতি বছরের নভেম্বরে অনুষ্ঠিত হয়ে থাকে। এটি ডাব্লিউডাব্লিউই এর বড় চারটি পিপিভির একটি (অন্যগুলো হলো- রেসেলম্যানিয়া, রয়্যাল রাম্বাল, সামারস্লাম)।
প্রথম সার্ভাইভার সিরিজ অনু্ষ্ঠিত হয় ১৯৮৭ সালে। কারন রেসেলম্যানিয়া ৩ এর জনপ্রিয়তার কারনে ডাব্লিউডাব্লিউএফ তাদের আরেকটি ইভেন্ট করার সিদ্ধান্ত নেয়। হাল্ক হোগান এবং আন্দ্রে দি জায়ান্ট এর রেসেলম্যানিয়া ৩ এর ম্যাচে অনেক লাভবান হয় তখনকার ডাব্লিউডাব্লিউএফ। তারা এই ফিউডটিকে আরো দীর্ঘায়িত করে নতুন পিপিভির জন্য। মূলত সার্ভাইভার সিরিজ অনু্ষ্ঠিত হয় "থ্যাংকসগিভিং ট্রেডিশন" বজায় রাখতে। তাই প্রথম আটটি (১৯৮৭-১৯৯৪) ইভেন্ট "থ্যাংকসগিভিংডে" তে হয়েছিল।
২০১৬ সালে ব্র্যান্ড স্পিল্ট ফিরে আসলে ডাব্লিউডাব্লিউই র এবং স্ম্যাকডাউনের সরাসরি প্রতিযোগিতার সিদ্ধান্ত নেয়।
এই ইভেন্টের ঐতিহ্য হলো ট্যাগ টিম এলিমিনেশন ম্যাচ। একটি দলে চার বা পাচঁজন একে অপরের প্রতিপক্ষ থাকে। এই ম্যাচটিকে সাধারণত "সার্ভাইভার সিরিজ ম্যাচ " বলে থাকে। ডাব্লিউডাব্লিউএফ এ ১৯৮৭ সাল থেকে একের অধিক ট্যাগ টিম এলিমিনেশন ম্যাচ হতো। কিন্তু ১৯৯২ সালে মাত্র একটি ম্যাচ ট্যাগ টিম এলিমিনেশন ম্যাচ অনু্ষ্ঠিত হয়। ১৯৯৭ সালের ইভেন্টটি মন্ট্রিয়ল স্ক্রিউজব এর মধ্য দিয়ে শেষ হয় এবং ১৯৯৮ সালে কোনো ট্যাগ টিম এলিমিনেশন ম্যাচ ছিল না। ২০০২ সালের ইভেন্টটি বিশেষভাবে উল্লেখযোগ্য এলিমিনেশন চেম্বার ম্যাচ এর অভিষেক এর মাধ্যমে।
পঞ্জ নদী
পঞ্জ নদী () (; , پنج), এছাড়াও হিসাবে পরিচিত "Pyandzh নদী" বা "Pyanj নদী" ( রাশিয়ান নাম "Пяндж" থেকে প্রাপ্ত) হল আমু দরিয়া র একটি উপনদী। নদীটি ১১২৫ কিলোমিটার দীর্ঘ এবং আফগানিস্তান-তাজিকিস্তান সীমান্তের একটি উল্লেখযোগ্য অংশ গঠন করে.
নদীটি কিলা-ই পান্জা গ্রামের নিকটবর্তী পামীর নদী এবং ওয়াখান নদীর মোহনা থেকে উতসারিত।সেখান থেকে, এটি পশ্চিমে প্রবাহিত হয়ে আফগানিস্তান এবং তাজিকিস্তানের সীমানা গঠন করে। তাজিকিস্তানের গোর্নো-বাদখেশান স্বায়ত্বশাসিত অঞ্চলের রাজধানী খরোগ শহরটি অতিক্রম করার পর এটি তার প্রধান উপনদী বার্তাং নদী থেকে জল সংগ্রহ করে।এরপর এটি দক্ষিণ-পশ্চিম দিকে প্রবাহিত হয়ে, ভখশ নদীতে যোগদান করে এবং মধ্য এশিয়ার সর্বশ্রেষ্ঠ নদী আমু দরিয়া গঠন করে। সোভিয়েত আমলে পঞ্জ এক অত্যন্ত গুরুত্বপূর্ণ ভূমিকা পালন করেছিল এবং ১৯৮০ এর দশকে আফগানিস্তানে সোভিয়েত সামরিক অভিযানের সময় একটি কৌশলগত নদী ছিল।
১৯৪৬ সালে স্বাক্ষরিত সোভিয়েত ইউনিয়ন ও আফগানিস্তানের মধ্যে একটি জলচুক্তি অনুযায়ী, আফগানিস্তান বছরে ৯ মিলিয়ন ঘন মিটার জল আহরণের অনুমতি পায়। বর্তমানে এটি ২ মিলিয়ন ঘন মিটার জল ব্যবহার করে। পান্জ নদী বেসিন প্রকল্পের মতে আফগানিস্তান যদি নদী থেকে পুরো পরিমাণ জল উত্তোলন করে, তাহলে পরিবেশগত ক্ষতির আশ্ংকা করা যেতে পারে।আগা খান ডেভেলপমেন্ট নেটওয়ার্ক তাজিকিস্তান ও আফগানিস্তানের মধ্যে পাঞ্জ নদীর মধ্যে তিনটি সেতু নির্মাণের একটি প্রকল্পে জড়িত।.
মৌলভীবাজার সরকারি কলেজ
মৌলভীবাজার সরকারি কলেজ মৌলভীবাজার সদর মৌলভীবাজার বাংলাদেশের একটি সরকারি কলেজ । এই কলেজটি "মৌলভীবাজার কলেজ" নামে পরিচিত। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি উপজেলার অন্যতম কলেজের স্বীকৃতি পেয়েছে।মৌলভীবাজার সরকারি কলেজে ১৪টি বিষয়ে অনার্স ও ১৪টি বিষয়ে মাস্টার্স কোর্স চালু রয়েছে। 
মৌলভীবাজার সরকারি কলেজে ১২টি বিষয়ে অনার্স ও ১২টি বিষয়ে মাস্টার্স কোর্স চালু রয়েছে।
সার্বক্ষনিক ইন্টারনেট সুবিধা সংবলিত একটি অত্যাধুনিক কম্পিউটার ল্যাবরেটরী স্থাপন করা হয়েছে। সম্প্রতি কলেজের জন্য একটি ওয়েবসাইট খোলা হয়েছে।
পারস্পরিক ইভিএফ
পারস্পরিক ইভিএফ (ইংরেজিঃ Reciprocal IVF) মার্তৃত্বের বিনিময়,দম্পতির ইভিএফ নামে পরিচিত। এটি হচ্ছে এমন একধরনের পরিবার পরিকল্পনা যেখানে দম্পতির দুইজন সদস্যই নারীত্বসূচক প্রজনন অঙ্গ বহন করেন। এই পরিকল্পনায় ইন ভিট্রো ফার্টিলাইজেশন (ইভিএফ) পদ্ধতি অনুসরণ করা হয়। এ পদ্ধতিটা হলো প্রথমে একজন নারীর ডিম্বাশয় থেকে তার ডিম্বাণু অপসারণ করে পরীক্ষাগারে নিষিক্ত করা হয়, এবং সেখানে সৃষ্ট এক বা একাধিক ভ্রুণ পরবর্তীতে নারীর জরায়ুতে প্রতিস্থাপিত করা হয়। এভাবেই একজন নারী গর্ভসঞ্চার (গর্ভবতী) করে। সাধারণ ইভিএফের সাথে রিসিপ্রোকাল ইভিএফের পার্থক্য হলোঃ এখানে দুজন নারীই এই পদ্ধতির সাথে জড়িত থাকে। এখানে দম্পতির একজন থেকে ডিম্বাণু নেওয়া হয় এবং পরবর্তীতে নিষিক্ত করার পর অন্য সঙ্গীর দেহে সে ভ্রুণ প্রতিস্থাপিত করার মাধ্যমে তিনি গর্ভবতী হন। গঠনগত ভাবে বিবেচনা করলে এই ইভিএফ ডিম্বাণু দানের সাথে সাদৃশ্যপূর্ণ।
২০১৮ সালে ইউরোপে অবস্থিত ১২০ জন নারী সমকামী দম্পতির উপর করা গবেষণা অনুসারে ৬০ শতাংশ দম্পতি রিসিপ্রোকাল ইভিএফ বা পারস্পরিক ইভিএফ পদ্ধতির মাধ্যমে সন্তান জন্ম দিয়ে থাকে।
সুনামগঞ্জ সরকারি মহিলা কলেজ
সুনামগঞ্জ সরকারি মহিলা কলেজ সুনামগঞ্জ সদর সুনামগঞ্জ বাংলাদেশের একটি সরকারি কলেজ । এই কলেজটি "সরকারি মহিলা কলেজ" নামে পরিচিত। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি উপজেলার অন্যতম কলেজের স্বীকৃতি পেয়েছে।
১৯৮৬ সালে প্রতিষ্ঠিত সুনামগঞ্জ সরকারি মহিলা কলেজ ক্রমান্বয়ে কুড়ি থেকে বৃক্ষে পরিণত হয়েছে। ১৯৮৭-১৯৮৮ শিক্ষা বর্ষে একাদশ শ্রেণীর মানবিক বিভাগে মাত্র ১১ জন ছাত্রী নিয়ে যাত্রা শুরু করেছিল সুনামগঞ্জ সরকারি মহিলা কলেজ। বর্তমানে উচ্চ মাধ্যমিক পর্যায়ে মানবিক ও বিজ্ঞান বিভাগ সহ স্নাতক পর্যায়ে বি.এ ও বি.এস.এস (পাস) কোর্স চালু রয়েছে, কলেজটিতে বর্তমান ছাত্রী সংখ্যা প্রায় ৩৮০০ জন ।
সুনামগঞ্জ জেলার একমাত্র মহিলা শিক্ষার উচ্চতর শিক্ষাপ্রতিষ্ঠান হলো সুনামগঞ্জ সরকারি মহিলা কলেজ। কিছু সংখ্যক শিক্ষানুরাগী মহিলা ও পুরুষ মিলে বিদ্যাপীঠটির জন্য আপ্রাণ চেষ্টা চালিয়ে ১৯৮৬ সালে প্রতিষ্ঠানটি প্রতিষ্ঠা করেন এবং ৬ এপ্রিল ১৯৯৭ সালে কলেজটি জাতীয়করণ হয়। কলেজটি সুনামগঞ্জ শহরের প্রাণকেন্দ্র বাঁধনপাড়ায় অবস্থিত। কলেজটির পূর্বের নাম ছিল সুনামগঞ্জ মহিলা মহাবিদ্যালয়। 
সরকারের শিক্ষা সহায়তা ট্রাস্ট থেকে উপবৃত্তি, উপজেলা পর্যায়ের শিক্ষা বৃত্তি, শিক্ষা বোর্ড কর্তৃক শিক্ষাবৃত্তি, বিভিন্ন ব্যাংক হতে প্রাপ্ত শিক্ষা বৃত্তি সহ অন্যান্য শিক্ষা বৃত্তি সমূহ শিক্ষার্থীরা অর্জন করতে পারে।
স্নাতক (পাস) কোর্স চালু হয়েছে, ডিজিটাল শ্রেণী কক্ষ চালু, মাল্টিমিডিয়া শ্রেণী কক্ষ চালু সহ কলেজটির অবকাঠামোগত উন্নয়ন সহ ক্রমাগত ছাত্রী সংখ্যা বৃদ্ধি পাচ্ছে।
অনার্স ও মাস্টার্স কোর্স চালুকরণ করার লক্ষেে কলেজ কর্তৃপক্ষ কাজ করছে । শিক্ষার্থীদের যাতায়াতের জন্য বাস ক্রয় করা সহ আরও অনেক উন্নয়নের পরিকল্পনা রয়েছে ।
গডফ্রে লরেন্স
গডফ্রে বার্নার্ড গুফি লরেন্স (; জন্ম: ৩১ মার্চ, ১৯৩২) রোডেশিয়ার সলসবারিতে জন্মগ্রহণকারী প্রথিতযশা দক্ষিণ আফ্রিকান সাবেক আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৬১ থেকে ১৯৬২ সময়কালে সংক্ষিপ্তকালের জন্য দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে রোডেশিয়ার প্রতিনিধিত্ব করেছেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিংয়ে স্বীয় সক্ষমতা প্রদর্শন করেছেন গডফ্রে লরেন্স।
ঘরোয়া প্রথম-শ্রেণীর ক্রিকেটে রোডেশিয়ার পক্ষে ১৯৫২-৫৩ মৌসুম থেকে ১৯৬৫-৫৫ মৌসুম পর্যন্ত খেলেছেন। ১৯৬৫-৬৬ মৌসুমে ওয়েস্টার্ন প্রভিন্সের বিপক্ষে ব্যক্তিগত সেরা প্রথম-শ্রেণীর বোলিং পরিসংখ্যান গড়েন। প্রথম ইনিংসে ৩/৫৬ লাভ করার পর ১০ নম্বরে ব্যাটিংয়ে নেমে অপরাজিত থাকেন ৩২ রানে। এরপর দ্বিতীয় ইনিংসে ৮/৪২ পান। এরপর ১৯৬৬-৬৭ মৌসুমে নাটাল বি দলের পক্ষে দুই খেলায় অংশ নিয়েছিলেন।
সমগ্র খেলোয়াড়ী জীবনে দক্ষিণ আফ্রিকার পক্ষে পাঁচটি টেস্টে অংশগ্রহণের সুযোগ পেয়েছেন গডফ্রে লরেন্স। ৮ ডিসেম্বর, ১৯৬১ তারিখে নিউজিল্যান্ডের বিপক্ষে টেস্ট ক্রিকেটে অভিষেক ঘটে গডফ্রে লরেন্সের। রোডেশিয়া থেকে আসা দীর্ঘদেহী ডানহাতি ফাস্ট-মিডিয়াম বোলার গডফ্রে লরেন্স নবরূপে গঠিত দক্ষিণ আফ্রিকা দলের অন্যতম সদস্য ছিলেন। ১৯৬১-৬২ মৌসুমে সফরকারী নিউজিল্যান্ডের বিপক্ষে অনুষ্ঠিত সিরিজে প্রথম অংশগ্রহণ করেন। জোহেন্সবার্গে সিরিজের দ্বিতীয় টেস্টে ৮/৫৩ পেয়েছিলেন।
এ সিরিজে তিনি চমৎকার খেলা উপহার দেন। ১৯৬৫-৬৬ মৌসুম পর্যন্ত কারি কাপে সুন্দর ক্রীড়াশৈলী উপহার দিলেও আর কোন টেস্ট সিরিজে অংশ নিতে তাঁকে দেখা যায়নি।
ব্যক্তিগত জীবনে বিবাহিত গডফ্রে লরেন্সের সন্তান স্টিফেন লরেন্স ১৯৯০-এর দশকে শীর্ষস্থানীয় অস্ট্রেলীয় রুলস ফুটবলার ছিলেন।
২০১৮-১৯ শ্রীলঙ্কা ক্রিকেট দলের নিউজিল্যান্ড সফর
শ্রীলঙ্কা ক্রিকেট দল দুইটি টেস্ট ক্রিকেট, তিনটি একদিনের আন্তর্জাতিক এবং একমাত্র টুয়েন্টি২০ আন্তর্জাতিক খেলার জন্য নিউজিল্যান্ড সফর করে, যা ডিসেম্বর ২০১৮ থেকে জানুয়ারি ২০১৯-এ অনুষ্ঠিত হয়।
মিরাহেজ
মিরাহেজ () হচ্ছে মিডিয়াউইকি সফটওয়্যার পরিচালিত একটি বিনামূল্য উইকি হোস্টিং পরিষেবা। গত ২০১৫ সালের ২রা আগস্ট সাইটটি জনসাধারণের জন্য উন্মুক্ত করা হয়।
টেমপ্লেট উইকি হচ্ছে মিরাহেজের সহপ্রকল্প। যেখানে মিডিয়াউইকি টেমপ্লেট সংগ্রহ করা হয়।
সান্তিয়াগো সোলারি
সান্তিয়াগো এর্নান সোলারি পোগিও (জন্ম: ৭ অক্টোবর ১৯৭৬) হলেন একজন সাবেক আর্জেন্টিনীয় ফুটবলার, যিনি তার ক্যারিয়ারের অধিকাংশ সময় বাম মধ্যমাঠের খেলোয়াড় হিসেবে খেলেছিলেন। তিনি বর্তমান স্পেনীয় ক্লাব রিয়াল মাদ্রিদ তত্ত্বাবধায়কের দায়িত্ব পালন করছেন।
তিনি তার ক্যারিয়ারের ১৬টি বছর স্পেনে কাটিয়েছেন, যেখানে তিনি রিয়াল মাদ্রিদের হয়ে সকল প্রতিযোগিতায় সর্বমোট ১৭৭টি ম্যাচে ১৭টি গোল করেছেন। অতঃপর তিনি ইতালীয় ক্লাব ইন্টার মিলানে স্থানান্তরিত হন। এই দুই ক্লাবের হয়ে তিনি সর্বমোট ১৩টি প্রধান শিরোপা জয়লাভ করেছেন।
২০১৩ সালে, তিনি রিয়াল মাদ্রিদ যুব ক্লাবের কোচ হিসেবে তার নতুন ক্যারিয়ার শুরু করেন। তিনি এপর্যন্ত রিয়াল মাদ্রিদের বিভিন্ন স্তরের কোচের দায়িত্ব পালন করেছেন।
রিভার প্লেত
রিয়াল মাদ্রিদ
ইন্টার মিলান
বিশ্বনাথ ডিগ্রী কলেজ
বিশ্বনাথ ডিগ্রী কলেজ বিশ্বনাথ সিলেট বাংলাদেশের একটি সরকারি কলেজ । এই কলেজটি "বিশ্বনাথ সরকারি কলেজ " নামে পরিচিত। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি উপজেলার অন্যতম কলেজের স্বীকৃতি পেয়েছে।
বিশ্বনাথের বিশিষ্টজনরা এলাকার ছেলে-মেয়েদের লেখা পড়ার কথা চিন্তা করে ১৯৮৫ সালে উপজেলা সদর ইউনিয়নের কারিকোনা গ্রামের দক্ষিণে বিশ্বনাথ ডিগ্রি কলেজ প্রতিষ্ঠা করেন। এসময় কলেজের নাম করণ করা হয় বিশ্বনাথ কলেজ। এরপর সরকারিভাবে আরও দুটি ভবন নির্মাণ করা হয়। ইতিমধ্যে কলেজ কে ডিগ্রি করা হয়েছে। এ কলেজে পড়ালেখা করে বিশ্বনাথের অনেক কৃতি সস্তান সুনামের সঙ্গে সরকারি-বেসরকারি চাকুরী ও রাজনৈতিক অঙ্গনে দেশ-বিদেশে সফলতার স্বাক্ষর রেখে চলেছেন। অবশেষে কলেজটি প্রতিষ্ঠার প্রায় ৩৩ বছর পর জাতীয়করণ হয়।
১৯৮৫ সালে বিশ্বনাথ উপজেলায় উচ্চ শিক্ষার হার বাড়াতে এবং নারী শিক্ষার উন্নতির লক্ষ্যে বিশ্বনাথের প্রবাসী ও দানশীল ব্যক্তিরা স্থাপন করেন বিশ্বনাথ কলেজ। কালের পরিবর্তনে যোগ্যতা অনুযায়ী বিগত সময়ে কলেজটি ডিগ্রিতে উন্নীত হয়।
ভবিষতে বিশ্বনাথ সরকারি ডিগ্রী কলেজটিকে একটি মডেল কলেজ হবে।
বিশ্বনাথ কলেজটি বিশ্বনাথ হতে রশিদপুর রোডে কারিকোনা গ্রামে অবস্থিত।
মাস্তানী
মাস্তানী হলেন বুন্দেলখন্ডের রাজকন্যা,যার সঙ্গে পেশয়া বালাজী বিশ্বনাথের পুত্র বাজীরাও এর বিবাহ হয়েছিল...বাজীরাও মারাঠা সাম্রাজ্যের একজন উল্লেখযোগ্য রাজা,একজন বীর যোদ্ধা হিসেবেও যিনি সুপরিচিত!তার প্রথম স্ত্রী কাশীবাঈ বর্তমান থাকার পরেও তিনি পরবর্তীতে বুন্দেলখন্ডের রাজকুমারী মাস্তানিকে বিয়ে করেন।এই বিয়ে বাজীরাও পরিবারের কেউ মেনে নিয়েছিল না,শেষ দিকে বাজীরাও আর মাস্তানীর মৃত্যুর মধ্য দিয়ে এই অমর প্রেমিক যুগলের জীবনাবসান ঘটে.
শাহজাদা আবদুল মালেক খান
শাহজাদা আবদুল মালেক খান একজন বাংলাদেশী রাজনীতিবিদ ছিলেন। ১৯৭০ সালের নির্বাচনে তিনি এমএনএ নির্বাচিত হন। ১৯৭৩ সালের বাংলাদেশ সরকারের মন্ত্রীপরিষদে শিল্প প্রতিমন্ত্রী হিসেবে দায়ীত্ব পালন করেন।
বরগুনা জেলার বেতাগী থানার কাউনিয়া গ্রামে জন্মগ্রহণ করেন। তাঁর পিতা মরহুম আবি আবদুলাহ খান অবিভক্ত বাংলার পটুয়াখালী মহকুমা থেকে এম. এল. এ নির্বাচিত হন।
১৯৫৪ সনে বরিশাল বি. এম কলেজে অধ্যাপনার মাধ্যমে তাঁর কর্মময় জীবন শুরু হয়। ১৯৬১ সালে বরিশালে আইন ব্যবসা শুরু করেন।
১৯৭০ সালের নির্বাচনে আওয়ামীলীগের প্রার্থী হিসেবে পাথরঘাটা–বরগুনা আসনে সংসদ সদস্য নির্বাচিত হন। বাংলাদেশের স্বাধীনতা যুদ্ধের আগে অসহযোগ আন্দোলনে বিভিন্ন স্থানে বিশেষ করে বেতাগী, বামনা, পাথরঘাটা ও কাঠালিয়া থানার নেতৃত্ব দেন। ১৯৭১ সালের ২৫ মার্চ বঙ্গবন্ধুর স্বাধীনতা ঘোষনার পর মুজিব নগরের অস্থায়ী সরকারের অধীনে স্বাধীনতা যুদ্ধে সক্রিয় ভূমিকা পালন করেন। ১৯৭৩ সনে গণপ্রজাতন্ত্রী বাংলাদেশ সরকারের বঙ্গবন্ধু শেখ মুজবুর রহমানের মন্ত্রীপরিষদের শিল্প প্রতিমন্ত্রী হিসেবে যোগ দেন।
তিনি ঢাকা বিশ্ববিদ্যালয় থেকে এম. এ ডিগ্রি অর্জন করেন।
১ এপ্রিল ২০০৭ তিনি পরলোক গমন করেন।
আহওয়ার
আহওয়ার () কেন্দ্রীয় দক্ষিণ ইয়েমেনের একটি শহর। এটি স্থানাঙ্কে অবস্থিত। এটি লোওয়ার আউলাকির রাজধানী। ওয়াদি আহওয়ার এখানে সমুদ্রের কাছাকাছি মধ্যে প্রবাহিত হয়।
ইন্দোনেশিয়ায় হিন্দুধর্ম
২০১০ সালের আদমশুমারি অনুসারে ইন্দোনেশিয়ার মোট জনসংখ্যার ১.৭% জনগণ এবং বালি দ্বীপের মোট জনসংখ্যার ৮৩.৫% জনগণ হিন্দু ধর্মাবলম্বী। ইন্দোনেশিয়ার ছয়টি আনুষ্ঠানিক ধর্মের মধ্যে হিন্দুধর্ম অন্যতম। প্রথম শতাব্দীতে হিন্দুরা ব্যবসার মাধ্যমে ইন্দোনেশিয়ায় এসেছিল এবং হিন্দু মহাকাব্য, রামায়ণ ও মহাভারত ছায়া পুতুলের ("চামড়ার পুতুল") মাধ্যমে বিশেষ করে বৃহত্তর ভারতের শ্রীবিজায় এবং মাজপহিত সাম্রাজ্যের সময় জাভার সংস্কৃতি ও বিশ্বব্যাপী দৃষ্টিভঙ্গির মধ্যে বদ্ধমূল হয়ে ওঠে। ২০১০ সালে ইন্দোনেশিয়ার আদমশুমারি অনুযায়ী ৪ মিলিয়ন হিন্দু জনসংখ্যা ছিল। পরিষদ হিন্দু ধর্ম ইন্দোনেশিয়া ইন্দোনেশিয়ার জনগণনার পদ্ধতি নিয়ে বিতর্ক করেছিল এবং তাদের মতে ইন্দোনেশিয়ায় ২০০৫ সালে আনুমানিক ১৮ মিলিয়ন হিন্দুধর্ম অনুসারীর বসবাস ছিল। ইন্দোনেশিয়া সরকারের ধর্মীয় বিষয়ক মন্ত্রণালয় ২০১০ সালে ঘোষনা করে ৪ মিলিয়ন হিন্দু ইন্দোনেশিয় দ্বীপপুঞ্জে বসবাস করে। তবু ২০১৭ সালের হিসেবে দক্ষিণ এশিয়ার বাইরে এই অঞ্চলের মধ্যে ইন্দোনেশিয়ায় বসবাসরত হিন্দুদের সংখ্যা সর্বাধিক।
ইন্দোনেশিয় দ্বীপপুঞ্জের আদিবাসীরা সর্বপ্রাণবাদ এবং গতিশীলতা অনুশীলন করে, অস্ট্রোনেশিয় লোকদের কাছে যা ছিল সাধারণ বিশ্বাস। ইন্দোনেশিয় আদিবাসীরা পৈতৃক আত্মাদের শ্রদ্ধাজ্ঞাপন এবং সম্মান করে; তারা বিশ্বাস করে যে কিছু আত্মা বড় গাছ, বন, পর্বত, অথবা কোন পবিত্র স্থান হিসেবে কিছু নির্দিষ্ট স্থানে বাস করতে পারে। অতিপ্রাকৃত শক্তির এই অদৃশ্য আধ্যাত্মিক সত্তাটি প্রাচীন জাভানিজ, সুদানী এবং বালি দ্বীপের আদিবাসীদের দ্বারা "হায়ান" হিসেবে চিহ্নিত করা হয়, যা ঐশ্বরিক বা পূর্বপুরুষ হতে পারে। আধুনিক ইন্দোনেশিয়ায়, "হায়ান"কে ঈশ্বরের সাথে তুলনা করা হয়ে থাকে।
প্রথম শতাব্দীর প্রথম দিকে হিন্দু প্রভাব ইন্দোনেশীয় দ্বীপমালায় পৌঁছেছিল। ভারত থেকে ইন্দোনেশিয়ায় সাংস্কৃতিক ও আধ্যাত্মিক ধারণাগুলোর বিস্তার প্রক্রিয়া সম্পর্কে ঐতিহাসিক প্রমাণ অস্পষ্ট। জাভা কিংবদন্তীতে সাক-যুগ ৭৮ খ্রিস্টাব্দকে চিহ্নিত করে। মহাভারত মহাকাব্যের গল্পে প্রথম শতাব্দীর ইন্দোনেশীয় দ্বীপমালাকে সনাক্ত করা হয়েছে; যার সংস্করণ দক্ষিণ-পূর্ব ভারতীয় উপদ্বীপ অঞ্চলে (এখন তামিলনাড়ু এবং দক্ষিণ অন্ধ্রপ্রদেশ) পাওয়া যায়। ১৪তম শতাব্দীর জাভানীয় পাণ্ডুলিপি "তান্তু পাগেলারন", যা ইন্দোনেশিয়ার প্রাচীন কাহিনী, শিল্প ও কারুশিল্পের সংগ্রহ। এই পাণ্ডুলিপিতে সংস্কৃত শব্দ, ভারতীয় দেবতার নাম এবং ধর্মীয় ধারণাগুলো ব্যাপকভাবে ব্যবহার করা হয়েছে। অনুরূপভাবে জাভা ও পশ্চিম ইন্দোনেশিয় দ্বীপপুঞ্জে খননকৃত প্রাচীন চাঁদি (মন্দির) এবং ইন্দোনেশিয়ায় আবিষ্কৃত ৮ম শতাব্দীর প্রাচীন শিলালিপিগুলো, যেমন কাংগল শিলালিপি প্রথম সহস্রাব্দে মূর্তিকল্পে (মূর্তি এঁকে বিষয় ব্যাখ্যা) শিব লিঙ্গ ও তার সঙ্গী দেবী পার্বতী, গণেশ, বিষ্ণু, ব্রহ্মা, অর্জুন, এবং অন্যান্য হিন্দু দেবদেবীর ব্যাপক গ্রহণ নিশ্চিত করে।
২০১০ সালের আদমশুমারি অনুসারে হিন্দুদের সংখ্যা ৪,০১২,১১৬, এদের মধ্যে প্রায় ৮০% বালি হিন্দুভূমিতে বসবাস করছে।
হামা
হামা ( "", ; ) হচ্ছে সিরিয়ার একটি শহর যা দেশটির পশ্চিমে অবস্থিত এবং অরন্তস নদীর তীরে অবস্থিত। দামেস্ক থেকে ২১৩ কিমি উত্তরে এবং হোমস থেকে ৪৬ কিমি উত্তরে এর অবস্থান। শহরটি হামা প্রদেশের রাজধানী। ২০০৯ সালের আদমসুমারী অনুযায়ী ৮,৫৪,০০০ মানুষ এখানে বসবাস করে। দামেস্ক, আলেপ্পো এবং হিমসের পর হামা সিরিয়ার চতুর্থ বৃহত্তম শহর।
হামা নরিয়াস অব হামার জন্য বিখ্যাত। নরিয়াস অব হামা হল কিছু হুইল যা দিয়ে নদী থেকে পানি তোলা হতো। স্থানীয়রা দাবি করে এই হুইলসমূহ প্রায় ১১০০ খ্রিস্টপূর্বাব্দে তৈরি হয়েছে। যদিও এই হুইলসমূহ সেচ দেওয়ার কাজে ব্যবহৃত হতো, বর্তমানে এগুলো সম্পূর্ণই ঐতিহ্যবাহী স্থাপনা হিসেবে সংরক্ষিত আছে।
ধারণা করা হয় হামায় লোহার যুগ থেকে বসতি স্থাপন শুরু হয়।
উনবিংশ শতাব্দীর প্রথম দিকে জোহান লুডউইগ বার্কহার্ডই প্রথম হামা থেকে হিত্তিতে বা লুওয়ান হায়ারোগ্লিফিক বর্ণ আবিষ্কার করেন। এছাড়া হামাতে আসসিরিয়ান এবং আরামীয় বসতির প্রমাণও পাওয়া যায়। 
সপ্তম শতকের মুসলিম বিজয়ের সময়ে, আবু উবাইদাহ বিন আল-জাররাহ হামা দখল করে নেয়। ফলে এটি জুন্দ হিমসদের দখলে চলে যায় এবং উমাইয়া বংশ শাসনে না আসা পর্যন্ত নবম শতক পর্যন্ত তারা সিরিয়া শাসন করে।
জসিয়া রাসেলের মতে, ১২শ শতকের সময় হামাতে প্রায় ৬৭৫০ জন মানুষ বসবাস করত। জেমস রেইলি বিভিন্ন সময়ের জরিপ একত্র করে হামার জনসংখ্যা পেয়েছেন: ১৮১২ সালে ৩০০০০ (বার্কহার্ড), ১৮৩০ সালে ২০০০০ (রবিনসন), ১৮৩৯ সালে ৩০০০০-৪০০০০ (বাওরিং), ১৮৫০ সালে ৩০০০০ (পর্টার), ১৮৬২ সালে ১০০০০-১২০০০ (গাইস), ১৮৮০ সালে ২৭৬৫৬ (সংসদীয় কাগজপত্র), ১৯০১ সালে ৬০০০০ (সংসদীয় কাগজপত্র), ১৯০২-১৯০৭ সালে ৮০০০০ (বাণিজ্যিক রিপোর্ট), ১৯০৬ সালে ৪০০০০ (আল-সাবুনি), ১৯০৯ সালে ৬০০০০ (বাণিজ্যিক রিপোর্ট)
হামার সবচেয়ে বিখ্যাত স্থান হলো হামার ১৭টি নরিয়া (), এগুলো বাইজান্টাইন সময়ে তৈরি হয়েছে বলে ধারণা করা হয়। এগুলো অরন্তস নদীর পাশেই অবস্থিত এবং সর্বোচ্চ ব্যাস প্রায় ২০ মিটারের মতো। সবচেয়ে বড় নরিয়াটি হলো আল মামুনাই (১৪৫৩) এবং আল-মুহাম্মেদিয় (চতুর্দশ শতাব্দী)। এই সকল নরিয়া বা হুইলসমূহ দিয়ে পানি তোলার পর তা নালায় প্রেরিত হতো এবং নালা থেকে শহরে সরবরাহ করা হতো এবং বিভিন্ন ফসলের ক্ষেতে সরবরাহ করা হতো।
এছাড়া হামাতে প্রাচীন মসজিদ এবং জাদুঘরসহ আরো কিছু দর্শনীয় স্থান রয়েছে:
রূপান্দি
রুপান্দি নেপালের একটি জেলা। (, এই স্থানটি ঐতিহাসিক ভাবে খুবই গুরুত্বপূর্ণ। রুপান্দির অর্ন্তগত লুম্বিনী নামক উদ্যানে মহামতি গৌতম বুদ্ধ জন্মগ্রহণ করেন। এই জেলাটি নেপালের ৭৭ টি জেলার একটি জেলা। সিদ্ধর্থনগর হল এই জেলার সদর দপ্তর। জেলাটির মোট আয়তন ১২৬০ বর্গ কিলোমিটার। ২০১১ সালের আদমশুমারি অনুযায়ী এই জেলার জনসংখ্যা ৮ লক্ষ ৮০ হাজার ১৯৬ জন
রাজা সিদ্ধার্থ এর স্ত্রী, রানী রুপা দেবীর নাম অনুসারে। এই জেলার নামকরণ করা হয়
বৃক্ষকথা
নন্দিত কথাসাহিত্যিক হুমায়ূন আহমেদের একটি অনন্য লেখনী হলো বৃক্ষকথা। এটি কোন উপন্যাস নয়, এটি মূলত বিভিন্ন উদ্ভিদের পরিচিতি। বইটি প্রথম প্রকাশিত হয় ২০০৯ সালের বইমেলায়। বইটির প্রচ্ছদশিল্পী মাসুম রহমান।
বইটির গ্রন্থস্বত্বঃ© মেহের আফরোজ শাওন
বইটির প্রচ্ছদঃ মাসুম রহমান
বইটির প্রকাশকঃ মাজহারুল ইসলাম
বইটির প্রকাশনা সংস্থাঃ অন্যপ্রকাশ, ৩৮/২-ক বাংলাবাজার, ঢাকা। 
মুদ্রণঃ কালার লাইন প্রিন্টার্স, ৬৬/এক গ্রিনরোড পান্থপথ, ঢাকা।
বইটির উৎসর্গ পাতায় হুমায়ূন আহমেদ লিখেন,
বৃক্ষকথা বইটিতে হুমায়ূন আহমেদ ৪৯টি বৃক্ষ সম্পর্কে লিখেন। এর মধ্যে রয়েছে, আদা, কদম্ব, গাঁজা, বেল, পান, বাসক, তেঁতুল, বাজনা, নিসিন্দা, বিলম্বী, নিম ইত্যাদি।
যখন গিয়েছে ডুবে পঞ্চমীর চাঁদ
নন্দিত কথাসাহিত্যিক হুমায়ূন আহমেদের একটি উপন্যাস হলো যখন গিয়েছে ডুবে পঞ্চমীর চাঁদ। ১৯৯৪ সালে উপন্যাসটি প্রথম প্রকাশিত হয়।সেদিন ছিল মিজানের ছোটবেলার বন্ধু অরুণের বিয়ে। রুবার মাথা ব্যথা হওয়ায় সে বিয়েতে না যাওয়ার সিদ্ধান্ত নেয়। দুটি সিডাকসিন এবং একটি প্যারাসিটামল খেয়ে ঘুমাতে যায়। কিন্তু ঘুম একটু গভীর হতেই রুবার মুখে বালিশ চেপে ধরে মিজান। একসময় রুবা মারা যায়।
রুবাকে খুন করার পর নিজেকে শান্ত করার জন্য মিজান কখনো সিগারেট টানতে থাকে এবং ১৯ এর ঘরের নামতা পড়ে নিজেকে পরীক্ষা করে দেখে তার লজিক কতখানি ঠিক আছে। বাথরুম থেকে এসে মিজান দেখতে পায় রুবার শরীরের উপর দেখে তেলাপোকা এসে বসে আসে। সে রুবার শরীরের উপর এরোসল স্প্রে করে।
নিজেকে স্বাভাবিক দেখানোর জন্য মিজান অরুণের বিয়েতে যায় কিন্তু অরুণের বিয়েতে যাওয়ার পর রুবার বাবার সাথে তার দেখা হয়। রুবার বাবা তাকে বলে রুবা তার বাড়িতে গিয়েছে। কথাটা শুনে মিজান চমকে যায়। তবে সে স্বাভাবিক থাকার চেষ্টা করতে থাকে।
রাত ১০ টায় যখন সে বাড়িতে আসে সে দেখতে পায় বাড়ির আলো জ্বলছে এবং রুবা চলাফেরা করছে। একপর্যায়ে সে তার মৃত বাবাকেও দেখতে পায় কিন্তু শেষমেশ সে থানায় ফোন করে তার অপরাধ স্বীকার করে নেয়।
বিয়ানীবাজার সরকারি কলেজ
বিয়ানীবাজার সরকারি কলেজ বিয়ানীবাজার উপজেলা সিলেট বাংলাদেশের একটি সরকারি কলেজ । এই কলেজটি "বিয়ানীবাজার কলেজ" নামে পরিচিত।
সিলেটের বিয়ানীবাজারের টিলাভূমির মতো সাড়ে তিন একর জায়গা উপর ১৯৬৮ সালে প্রতিষ্ঠিত বিয়ানীবাজার সরকারি কলেজের। পরবর্তীতে ১৯৮৮ সালে কলেজটিকে সরকারিকরণ করা হয়। সিলেট জেলার উত্তর-পূর্ব সাতটি উপজেলার প্রায় সাড়ে আট হাজার শিক্ষার্থী এই কলেজে পড়াশোনা করে। ২০১৭-২০১৮ শিক্ষা বর্ষ থেকে স্নাতক সম্মান কোর্স চালু হওয়ায় কলেজটি এখন উত্তর-পূর্ব এলাকার একমাত্র উচ্চ শিক্ষাপ্রতিষ্ঠান।
স্থানীয় প্রমথ নাথ দাসের দান করা ৫ একর ভূমির ওপর ১৯৬৮ সালের ১৫ আগষ্ট বিয়ানীবাজার কলেজের একাডেমিক কার্যক্রম শুরু হয়। পরবর্তীতে ১৯৮৮ সালের ৩০ জুলাই কলেজটিকে জাতীয়করণ করা হয়। কলেজের প্রথম অধ্যক্ষ ছিলেন মোঃ ইমদাদুর রহমান (ভারপ্রাপ্ত)। এর পর থেকে এখন বর্তমান পর্যন্ত ৩৫ জন শিক্ষক বিভিন্ন মেয়াদে অধ্যক্ষ ও ভারপ্রাপ্ত অধ্যক্ষের দায়িত্ব পালন করেছেন।
ইসলামপুর, মুর্শিদাবাদ
ইসলামপুর ডোমকল মহকুমা, মুর্শিদাবাদ, পশ্চিমবঙ্গ এর রানীনগর-১ ব্লক এ অবস্থিত একটি সেনশাস টাউন (জনগণনা নগর)। এই শহরটি চক-ইসলামপুর নামে অধিক পরিচিত। চক ইসলামপুরের পাশেই অবসিথিত।
ইসলামপুর শহরটির নামকরণ হয়েছে বাঙলার নবাব এর দেওয়ান ইসলাম খান এর নাম অনুসারে। তিনি ১৭১৭ খ্রীষ্টাব্দে গোয়াস, শহর থেকে ২ কিলোমিটার দুরে ঘাঁটি স্থাপন করেছিলেন।
শহরটি ভৈরব নদীর কিনারায় অবস্থিত। বহরমপুর থেকে আসার সময় ভৈরব সেতু এই শহরের প্রবেশদ্বার। বহরমপুর, জেলা সদর, থেকে শহরটি ২৫ কিলোমিটার দুরে অবস্থিত এবং বহরমপুর-ডোমকল-জলঙ্গী রাজ্য সড়ক এবং বহরমপুর-ইসলামপুর-সেখপাড়া-সাগরপাড়া সড়কের দ্বারা সংযুক্ত।ইসলামপুর শহরের কেন্দ্রে ইসলামপুর বাস স্ট্যান্ড থেকে ২ মিনিট হাঁটা দুরত্বে নেতাজী পার্ক নামে একটি ফুটবল খেলার মাঠ আছে।
ইসলামপুর থানা রানীনগর ১ ব্লকের একমাত্র থানা।
বিগত দশকে ইসলামপুর শহরের জনসংখ্যা দশ গুন বৃদ্ধি পেয়েছে। ভারতের জনগণনা ২০১১ অনুযায়ী ইসলামপুর ২টি সেনশাস টাউন যথা- ইসলামপুর এবং হড়হড়িয়া চক নিয়ে গঠিত। ভারতের জনগণনা ২০১১ অনুযায়ী শহরের মোট জনসংখ্যা ২৪,৪৩০। পুরুষ জনসংখ্যা ছিল ১২,৪০২ এবং মহিলা ছিল ১২,০৮২।
সড়ক - শহরটি জেলার বিভিন্ন প্রন্তের সাথে সড়কপথের দ্বারা ভালো ভাবে যুক্ত। বহরমপুরের জন্য সবসময় বাস পরিষেবা আছে। কলকাতা যাবার জন্য দিনে ৩টি বাস আছে। মালদা এবং কোচবিহার যাবার জন্য সরাসরি বাস ব্যবস্থা আছে।ট্রেকার ব্যবস্থাও আছে। সহরে ঘোরার জন্য সাইকেল বা রিকশা ব্যবস্থা আছে।
রেল - শহরটি রেল পথ দ্বারা সংযুক্ত নয়। তবে, কৃষ্ণনগর এবং বহরমপুর যোগ করে এই শহরের উপর দিয়ে রেলপথ বিস্তারের একটি প্রস্তাবনা আছে।
শহর থেকে ভৈরব নদীর দৃশ্য মনোরম। এখানে একটি পুরানো জমিদার বাড়ী আছে। প্রাচীন কিছু আসবাব ও অতীতের কিছু নিদর্শন দেখতে পাওয়া যাবে। চক-এরর ভিতরে প্রাচীন শহরের মতে সংকীর্ণ গলিপথ, পুরানো বাড়ি দেখতে পাওয়া যায়।
এখানে বিনোদনের মাধ্যম খুব কম। একটি মাত্র থিয়েটার আছে এখানে। খুব কম খেলার মাঠ আছে. ভৈরব নদীর কিনারায় একটি পার্ক তৈরি হচ্ছে।
এই শহরে চক ইসলামপুর শ্রীকৃষ্ণ চম্পালাল মাহেশ্বরী উচ্চ বিদ্যালয় নামে একটি পুরানো বিদ্যালয় আছে, যেটি ১৮৭৮ সালে প্রতিষ্ঠিত হয়েছিল। বর্তমানে একটি সাধারণ ডিগ্রী কলেজ (মুর্শিদাবাদ আদর্শ মহাবিদ্যালয়), ২টি বালিকা বিদ্যালয় এবং একটি মাদ্রাসা আছে। পাশাপাশি বেশ কয়েকটি বেসরকারী শিক্ষা প্রতিষ্ঠান ও সরকারী প্রাইমারী বিদ্যালয় আছে।
মুর্শিদাবাদ আদর্শ মহাবিদ্যালয়  ১৯৮১ সালে প্রতিষ্ঠিত হয়। কল্যানী বিশ্ববিদ্যালয়ের সংসৃষ্ঠ এই কলেজটিতে বাংলা, ইংরেজী, ইতিহাস, দর্শন এবং রাষ্ট্রবিজ্ঞান বিষয়ে স্নাতক স্তরে পড়ানো হয়।
ইসলামপুর গ্রামীণ হাসপাতাল এ ৩০টি বেড কার্যকরি আছে।
ক্যালিগ্রাফিক গ্যালিয়ন (মেট্রোপলিটন মিউজিয়াম অফ আর্ট)
মেট্রোপলিটন মিউজিয়াম অফ আর্টের সংগ্রহে একটি ইসলামি চারুলিপির উদাহরণ রয়েছে। মনে করা হয় চারুলিপিটি ১৮শ শতাব্দীর মাঝামাঝি সময়ে তৈরী। উসমানীয় সাম্রাজ্যের একজন চারুলিপিবিদকে কাজটির জন্য কৃতিত্ব দেওয়া হয়। এই কাজটি উসমানীয় নৌবাহিনীর একটি গ্যালিয়নকে চিত্রিত করেছে। জাহাজটি সাতজন ঘুমন্ত যুবকের (সাতজন পুরুষ যারা ইব্রাহিমীয় ঈশ্বর দ্বারা সুরক্ষিত ছিল) নামের সাথে লিপিবদ্ধ করা হয়েছে, যাতে জাহাজ সুরক্ষিত থাকে।
চারুলিপির ইসলামিক বিশ্বে একটি দীর্ঘ ইতিহাস আছে। যদিও এই শিল্প আকৃতিটি (আর্ট ফর্ম) লেখার জন্য বা লিপিবদ্ধ করার জন্য সর্বাধিক সংরক্ষিত ছিল, কয়েকটি স্বতন্ত্র কাজ সম্পূর্ণভাবে চারুলিপির ব্যবহারে তৈরি করা হয়েছিল। "ক্যালিগ্রাম" হিসেবে পরিচিত, এই ছবিগুলো বেশ কয়েকটি বিষয় চিত্রিত করত। এই ধরনের একটি বিষয় ছিল জাহাজ; উসমানীয় সাম্রাজ্যে বিশেষ করে জনপ্রিয় ছিল জাহাজের ক্যালিগ্রাম। সুফিবাদ বিশ্বাসী কিছুজন অনুশীলনকারী রহস্যময় গুরুত্ব যুক্ত করতেন এই কাজগুলোর সঙ্গে এবং এই কাজগুলো অনুষ্ঠানের স্থানগুলোর ভিতরে প্রদর্শিত হত। একই ধরনের শিল্প আকৃতি- "পিকটোরিয়াল রাইটিং", যা পারস্য সাম্রাজ্যে প্রচলিত ছিল।
মেট্রোপলিটন মিউজিয়াম অফ আর্টের সংগ্রহে থাকা গ্যালিয়নের কাজটি কাগজের উপর করা, কালি ও সোনার মাধ্যমে। ক্যালিগ্রামে চিত্রিত জাহাজটি একটি গ্যালিয়ন। একটি গ্যালিয়ন একটি বড় যুদ্ধ-জাহাজ, যা স্পেনীয় ও পর্তুগীজ সাম্রাজ্য দ্বারা জাহাজের যুগে ব্যবহৃত হওয়ার জন্য বিখ্যাত। উসমানীয় নৌবাহিনী প্রায়ই ভূমধ্যসাগরে বৃহৎ স্পেনীয় জাহাজগুলোর সম্মুখীন হতো; এই কারণে উসমানীয় সাম্রাজ্যের নৌবাহিনী স্পেনীয় হামলার মোকাবিলা করার জন্য বেশ কয়েকটি গ্যালিয়ন তৈরি করে। সুতরাং, উসমানীয় নৌবাহিনীতে নতুন গ্যালিয়ন চালু করার সম্মতিতে সম্ভবত ক্যালিগ্রামটি তৈরি করা হয়েছিল। অনুরূপ কলিগ্রামের একটি উদাহরণ, যা একটি ১৭শ শতাব্দীর জাহাজকে চিত্রিত করে, তুরস্কের ইস্তানবুল শহরের টপকাপি প্রাসাদ জাদুঘরের সংগ্রহে রয়েছে।
কলিগ্রামের সৃষ্টিকর্তা সাতজন ঘুমন্ত যুবকের (আরবিতে আশাব আল-কাহফ) গল্পের প্রতিনিধিত্বকারী অক্ষরগুলোকে গ্যালিয়নে গ্রন্থভুক্ত করেছেন। এই সাতজন ঘুমন্ত যুবক হলেন সাতজন পুরুষের একটি দল যাদেরকে আল্লাহ গুহায় আশ্রয় দিয়েছিল। এটা মনে করা হয় যে কাজের উপর এমন একটি শিলালিপি জাহাজটিকে ক্ষতি থেকে রক্ষা করার উদ্দেশ্যে করা হয়েছিল, ঠিক যেমন ঈশ্বর সাতজন ঘুমন্ত যুবককে সুরক্ষিত করেছিলেন। উপরন্তু, উসমানীয় নৌবাহিনী সাতজন ঘুমন্ত যুবককে উৎসর্গ করেছিল, যাদের সকলের নাম গ্যালিয়নের জাহাজের কাঠামো এবং পাটাতনের উপর দেখতে পাওয়া যায়।
সঙ্গী (চলচ্চিত্র)
সঙ্গী ২০০৩ সালে মুক্তি পাওয়া ভারতীয় বাংলা চলচ্চিত্র।যেটি হরনাথ চক্রবর্তী পরিচালনা করেন।চলচ্চিত্রের শ্রেষ্ঠাংশে অভিনয় করেন দুই বাংলার জনপ্রিয় অভিনেতা জিৎ ও প্রিয়াঙ্কা ত্রিবেদী।
"সঙ্গী" চলচ্চিত্রটি ছিলো মূলত তামিল ভাষার চলচ্চিত্র "কানেধীরে থনড্রিনাল" এর পুনর্নির্মাণ।
উচ্চতর শিক্ষার জন্য বিজয় শিলিগুড়ি থেকে কলকাতায় আসে।সেখানে রানার সাথে তার দেখা হয় এবং তারা দুজনের মধ্যে বন্ধুত্বের সম্পর্ক গড়ে ওঠে।এদিকে সে(বিজয়) রুপা নামের এক মেয়ের প্রেমে পড়ে।কিছুদিন পর বিজয় জানতে পারলো যে রুপা তার বন্ধু রানার ছোট বোন।ফলে সে তার বন্ধুত্বকে টিকিয়ে রাখতে সে তার ভালোবাসাকে বিসর্জন দেয় এবং সে তার বাড়ীতে চলে যাওয়ার জন্য রেল স্টেশনে যায়।এদিকে রুপা বিজয়কে প্রথমে ভালো না বাসলেও পরবর্তীতে সেও বিজয়ের প্রেমে পড়ে।বিজয় যেহেতু তার ভালোবাসা বিসর্জন দিয়ে চলে যায় তাই রুপা বিষ খেয়ে আত্মহত্যা করার চেষ্টা করে এবং খবরটি শুনে বিজয় আবার চলে আসে এবং ঘটনার প্লট পাল্টে যায়।
রিয়াল মাদ্রিদ ফুটবল ক্লাবের সভাপতির তালিকা
রিয়াল মাদ্রিদ ফুটবল ক্লাব হলো স্পেনের মাদ্রিদে অবস্থিত একটি ফুটবল ক্লাব, যেটি স্পেনের সর্বোচ্চ ফুটবল লীগের পর্যায় লা লিগায় প্রতিযোগিতা করে। এই ক্লাবটির প্রতিষ্ঠার পর থেকেই ক্লাবটির হয়ে সর্বমোট ১৮জন সভাপতিত্বের দায়িত্ব পালন করেছেন। এই ক্লাবটি রিয়াল মাদ্রিদ ফুটবল ক্লাবের ক্লাব সদস্যদের মালিকানাধীন এবং এটি সীমিত দায় কোম্পানির মতোই। রিয়াল মাদ্রিদ তাদের সভাপতি একটি ব্যালট নির্বাচনের মাধ্যমে নির্বাচিত করে। খেলোয়াড় এবং কর্মীদের সঙ্গে আনুষ্ঠানিকভাবে চুক্তি স্বাক্ষরিতসহ ক্লাবের সামগ্রিক ব্যবস্থাপনার দায়িত্ব পালন করারই হচ্ছে সভাপতির প্রধান দায়িত্ব। স্পেনে, প্রত্যেক সভাপতির তাদের ক্লাবের প্রথম দলের খেলা মাঠে বসে দেখা বাধ্যতামূলক, যেখানে সভাপতি বিপরীত দলের সভাপতির সাথে বসে খেলা উপভোগ করে থাকে।
প্রতিষ্ঠার পর থেকে, অধিকাংশ ইউরোপীয় ক্রীড়া ক্লাবের বিপরীতে, রিয়াল মাদ্রিদের সদস্যগণ ("সসিওস") তাদের ইতিহাস জুড়ে এই ক্লাবটির মালিকানায় ছিল এবং এটি পরিচালনা করেছে। সান্তিয়াগো বার্নাব্যু ইয়েস্তে এই ক্লাবের সবচেয়ে বেশি দিন সভাপতিত্বের দায়িত্ব পালন করেছেন (৩৫ বছর, ১৯৪৩ থেকে ১৯৭৮ পর্যন্ত)। এছাড়াও বার্নাব্যু থাকাকালীন রিয়াল মাদ্রিদ সর্বাধিক ট্রফি (৩২) জয়লাভ করেছিল। ২০০০ সালে, আলফ্রেদো দি স্তিফানো রিয়াল মাদ্রিদের "ক্লাবের মাননীয় সভাপতি" হিসেবে নিয়োগ করা হয়েছিল।
নিম্নে রিয়াল মাদ্রিদ ফুটবল ক্লাবের ইতিহাসের সভাপতিদের তালিকা উল্লেখ করা হয়েছে:
রিয়াল মাদ্রিদ টিভি
রিয়াল মাদ্রিদ টিভি হচ্ছে একটি বিনামূল্যে ডিজিটাল টেলিভিশন চ্যানেল, যেটি স্পেনীয় ফুটবল ক্লাব রিয়াল মাদ্রিদ দ্বারা পরিচালিত। এই চ্যানেলটি স্পেনীয় ও ইংরেজি ভাষায় উপলব্ধ। এই চ্যানেলটির প্রধান কার্যালয় স্পেনের মাদ্রিদে অবস্থিত রিয়াল মাদ্রিদের প্রশিক্ষণ কেন্দ্র সিউদাদ রিয়াল মাদ্রিদে অবস্থিত।
আমি সুভাষ বলছি
আমি সুভাষ বলছি ২০১১ সালে মুক্তি পাওয়া মহেশ মাঞ্জরেকর পরিচালিত বাংলা ভাষার ভারতীয় চলচ্চিত্র।চলচ্চিত্রের শ্রেষ্ঠাংশে অভিনয় করেন মিঠুন চক্রবর্তী।চলচ্চিত্রটি সম্পর্কে তিনি বলেন: "আমি এই পর্যন্ত ৩৫০ এর কাছাকাছি চলচ্চিত্রে অভিনয় করেছি,কিন্তু এটি আমার সবচেয়ে সাহসী চলচ্চিত্র"।
"আমি সুভাষ বলছি" চলচ্চিত্রটি নেতাজী সুভাষ চন্দ্র বসুর জীবনীর ওপর ভিত্তি করে তৈরি করা। এটি মারাঠী ভাষার চলচ্চিত্র "Me Shivajiraje Bhosale Boltoy" এর বাংলা ভার্সন।
"আমি সুভাষ বলছি" চলচ্চিত্রে মিঠুন চক্রবর্তী র পারপরম্যান্স বেশ প্রশংসিত হয়েছিল।চলচ্চিত্রটি বক্স অফিসে ভালো আয় করেছিল।
হুয়ান দে কারসের
হুয়ান দে কারসের ই দিসদিয়ের একজন স্পেনীয় ফুটবল ম্যানেজার ছিলেন। তিনি ৭ বছর যাবত (১৯২০–১৯২৭) রিয়াল মাদ্রিদের ম্যানেজারের দায়িত্ব পালন করেছেন, কিন্তু একটি ট্রফিও জয়লাভ করতে পারেননি।
একনা আন্তর্জাতিক ক্রিকেট স্টেডিয়াম, লখনউ
ভারতরত্ন শ্রী অটল বিহারী বাজপেয়ী একনা ক্রিকেট স্টেডিয়াম (একনা আন্তর্জাতিক ক্রিকেট স্টেডিয়াম) ভারতের উত্তর প্রদেশ রাজ্যের লখনৌ-তে অবস্থিত নবনির্মিত ক্রিকেট স্টেডিয়াম। ২০১৭ সালে এটি প্রতিষ্ঠিত হয়।
এর মালিকানা সংস্থার নামে এর নামকরণ করা হয়।